Minu emapoolse vaarema ema oli Leenu Pärn, kes põlvnes Vaimastvere Pärnadest. Vaimastvere mõis asus Laiuse kihelkonnas. Õnneks on Laiuse kirikuraamatud säilinud ilma "aukudeta" alates 1739. a. kuni 20. sajandi alguseni välja. Nii nagu paljudes teistes kogudustes, tabas ka Laiuse esimest kirikuraamatut hukatus - nimelt puhkes 9. veebruaril 1739. a. öösel pastoraadis tulekahju ning muu hulgas läks tuleroaks ka pastor Reimersi poolt peetudv meetrikaraamat. Õnneks rohkem selliseid äpardusi Laiuse koguduse ajaloos toimunud ei ole. Tuleb aga tunnistada, et kui pastorid Reimers ja Mylius panid koguduseliikmete peresündmusi võrdlemisi korralikult kirja, siis nende järglane pastor Jannau oli märksa hooletum mees. Vähemalt surmameetrikasse ta vist küll unustas tihtipeale kandeid teha - kuidagi kahtlaselt palju inimesi ei kipu tema ajal kuidagi surema… kuigi peaksid.